Drie Bokke in BaaBaas-kleureSteven Kitshoff en Duane Vermeulen vier Suid-Afrika se oorwinning teen Nieu-Seeland in die Rugbykampioenskap. Foto: Patrick Hamilton/AFP. Malcolm Marx, Steven Kitshoff en Duane Vermeulen sal Saterdag in die kleure van die Barbarians-rugbyspan uitdraf wanneer hulle vir Samoa op Twickenham aanvat. Benewens die drie Suid-Afrikaners is tien Australiërs in die groep, terwyl daar ook ’n paar spelers van Japan, Argentinië en Skotland in aksie sal wees. Vermeulen se nuwe hoofstuk by Ulster kruip ook al hoe nader. Die 35-jarige agsteman het ’n kontrak tot 2023 met die Ierse klub onderteken. “Duane is ’n wonderlike speler, hy is die agtsteman van die verdedigende wêreldkampioenspan én die speler van die wedstryd in die eindstryd van die 2019-Wêreldbeker-toernooi. Sy ervaring sal ongetwyfeld van baie waarde wees,” het Dan McFarland (Ulster-hoofafrigter) gesê. Die Barbarians-wedstryd begin Saterdag om 16:30. Moontlike Barbarians-span: James O’ Connor (Australië), Filipo Daugunu (Australië), Izaia Perese (Japan), Len Ikitau (Australië), Tom Wright (Australië), Ryoto Nakamura (Japan), Tate McDermott (Australië), Olly Robinson (Cardiff Blues), Rob Leota (Australië), Pete Samu (Australië), Rodrigo Fernandez Criado (Argentinië), Jack Dunne (Leinster), Shinnosuke Kakinaga (Japan), Malcolm Marx (Suid-Afrika) en Tom Robertson (Australië). Plaasvervangers: Steven Kitshoff (Suid-Afrika), Kosuke Horikoshi (Japan), Naohiro Kotaki (Japan), Angus Bell (Australië), Duane Vermeulen (Suid-Afrika), Nic White (Australië), Ryan Wilson (Skotland), Rob Kearney (Ierland) en Marcos Moneta (Argentinië).